《游云岩洞》
明代·何吾驺

花间闻犬吠，仿佛入桃源。近水千竿竹，生云一带村。

养鸡巢树杪，种秫酿花垣。暂托平生契，何缘谢世喧。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。